Я маю на ўвазе дзейнасць на базе прафтэхустаноў аддзяленняў дапрафесійнай падрыхтоўкі або тых самых вучэбна-вытворчых камбінатаў, якія мы захавалі і якія сёння прадукцыйна працуюць, у тым ліку і ў прафарыентацыйнай рабоце. У 2013 годзе адбылася перадача вучэбна-вытворчых камбінатаў у сістэму прафесійнай адукацыі. Такія камбінаты створаны ў прафесійным ліцэі № 5 транспартнага будаўніцтва, у каледжы мантажных і пад’ёмна-транспартных работ, каледжы лёгкай прамысловасці і транспартнай лагістыкі, ліцэі № 14 дрэваапрацоўчай вытворчасці і транспартнага будаўніцтва. Дзеці, якія праходзяць курс прафесійнай падрыхтоўкі ў гэтых камбінатах, нярэдка выбіраюць рабочую прафесію. Гэта значыць, што педагогі змаглі паўплываць на іх прафесійны выбар і зацікавіць рабочай прафесіяй. Цяпер у аддзяленнях дапрафесійнай падрыхтоўкі вучацца каля 4 тысяч школьнікаў па 24 прафесіях. Пералік прафесій, па якіх вучаць школьнікаў у ВВК, пастаянна карэкціруецца, уводзяцца новыя, больш сучасныя, з улікам патрабаванняў, якія прад’яўляе рынак працы. Навучанне праводзіцца адзін раз у тыдзень. Пасля заканчэння навучання школьнікам прысвойваецца мінімальны разрад. Як правіла, у школьнікаў у час навучання ў такіх аддзяленнях павышаецца інтарэс да працоўнай дзейнасці з ранняга ўзросту, яны актыўней удзельнічаюць у алімпіядах па працоўным навучанні. Такім чынам, гэтыя аддзяленні дапрафесійнай падрыхтоўкі дазваляюць пасеяць у душы нашых падлеткаў зерне любові да працы, якое мы будзем прарошчваць у іх далейшым жыцці.